Grensa ble ensidig satt av den USA-ledede FN-kommandoen 30. august 1953 etter at FN-kommandoen i Korea og nordkoreanske representanter ikke kom til enighet. Grenselinja er ikke offisielt anerkjent av Nord-Korea. Grenselinja er heller ikke en del av våpenhvileavtalen som satte en sluttstrek for krigshandlingene under Koreakrigen. Grenselinja ble opprinnelig satt for å hindre sørkoreansk aggresjon mot nord, men grensas rolle har snudd til det motsatte, å hindre nordkoreansk aggresjon mot sør.